Diari Oficial de la Generalitat Valenciana


Sumari del DOGV 9292, del 07-03-2022 (2022/1791)

RESOLUCIÓ de 27 de desembre de 2021, de la consellera de Sanitat Universal i Salut Pública, per la qual es prorroga la vigència del Pla d'ordenació de recursos humans 2019-2021 del personal de gestió directa de la Conselleria de Sanitat Universal i Salut Pública, aprovat pel Decret 7/2019, de 25 de gener, del Consell.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9292

Data del DOGV
:   07-03-2022

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2022/1791


Data del document
:   27-12-2021

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública
    * concurs administratiu

RESOLUCIÓ de 27 de desembre de 2021, de la consellera de Sanitat Universal i Salut Pública, per la qual es prorroga la vigència del Pla d'ordenació de recursos humans 2019-2021 del personal de gestió directa de la Conselleria de Sanitat Universal i Salut Pública, aprovat pel Decret 7/2019, de 25 de gener, del Consell. [2022/1791]  
El Decret 7/2019, de 25 de gener, del Consell, pel qual s'aprova el Pla d'ordenació de recursos humans 2019-2021 del personal de gestió directa de la Conselleria de Sanitat Universal i Salut Pública (d'ara endavant, PORH), regula la prolongació de la permanència en el servei actiu del personal estatutari al seu servei.  
  
L'article 3 de l'esmentat decret regula que la vigència del PORH serà des de la seua entrada en vigor fins al 31 de desembre de 2021, i afegeix a continuació que «si en aquesta data es troben pendents d'execució o consecució determinades actuacions o objectius d'especial rellevància previstos en el Pla d'ordenació de recursos humans, podrà prorrogar-se'n la vigència per successius períodes anuals, per resolució de la persona titular de la conselleria amb competències en matèria de sanitat.»  
En l'annex del PORH s'enuncia una sèrie d'objectius d'ampli espectre organitzatiu que necessiten adaptació permanent a la demanda assistencial, i que han sigut objectius de gestió dels recursos humans durant el període de vigència del PORH, entre aquest els següents:  
  
1. «Adaptar la disponibilitat de recursos humans a les necessitats assistencials de la població de la Comunitat Valenciana, i de cadascun dels seus territoris, proporcionant criteris objectius de planificació de la plantilla.»  
L'aparició i l'evolució de la pandèmia ocasionada pel virus covid-19 (SARS-CoV-2) ha requerit un dimensionament constant de la plantilla, tant temporal com estructural, atesa la demanda assistencial, que es descriu detalladament quantitatiu i qualitatiu, en els plans anuals de gestió del PORH de 2020 i 2021.  
2. «Donada la situació de partida, el PORH aborda de manera principal la planificació quantitativa de la plantilla, la transformació del desenvolupament normatiu vigent en matèria de selecció i de provisió del personal.»  
S'ha dut a terme el desplegament corresponent al Decret 192/2017, d'1 de desembre, del Consell, pel qual s'aprova el Reglament de selecció i provisió de personal estatutari al servei d'institucions sanitàries públiques del Sistema Valencià de Salut, que es va tramitar paral·lelament al PORH, mitjançant la publicació de les normes següents:   
Ordre 4/2019, de 14 de novembre, de la Conselleria de Sanitat Universal i Salut Pública, per la qual es regula el procediment de selecció de personal temporal per a la cobertura de places estatutàries gestionades per la conselleria amb competències en matèria de sanitat.  
Ordre 2/2020, de 2 de juny, de la Conselleria de Sanitat Universal i Salut Pública, per la qual s'aproven els barems de mèrits d'aplicació a la fase de concurs dels processos selectius, a la provisió a través dels concursos de trasllats i als processos de mobilitat interna, de places de personal estatutari al servei d'institucions sanitàries del Sistema Valencià de Salut.  
3. «Potenciar la constant actualització de les competències i capacitats dels professionals i de les professionals que treballen en el Sistema Valencià de Salut a través de programes de capacitació/formació de tot el personal dependent de la Conselleria de Sanitat Universal i Salut Pública.»  
A causa de les restriccions imposades per la pandèmia per a la gestió presencial dels cursos programats, s'ha dut a terme una transformació dels materials curriculars per al seu ús mitjançant la plataforma de formació en línia de l'EVES, la qual cosa ha permés ampliar notablement el nombre de places que han rebut formació, per no estar condicionada l'oferta pels aforaments de les aules. També s'ha dut a terme un important esforç formatiu en prevenció de riscos laborals.  
  
4. «Fer complir el mandat normatiu contingut en l'article 26 de Llei 55/2003, de 16 de desembre, de l'estatut marc del personal estatutari dels serveis de salut, i també a la ja consolidada jurisprudència que, en la seua interpretació, ha determinat la preceptiva existència d'un pla d'ordenació de recursos humans que establisca els criteris que permeten valorar adequadament les sol·licituds de prolongació en el servei actiu del personal estatutari».  
En aquest sentit, durant els tres anys de vigència del PORH s'han tramitat les sol·licituds de prolongació de la permanència en el servei actiu del personal estatutari al servei d'aquesta conselleria després d'aconseguir-se l'edat legal de jubilació, conformement als objectius i previsions allí contingudes, amb el següent desglossament del nombre d'expedients de pròrroga tramitats en cadascun d'aquests anys:  
  
Exercici 2019: 410  
Exercici 2020: 444  
Exercici 2021: 490  
  
Per tant, amb la finalitat de garantir el seguiment i continuïtat de les mesures que s'han pres, de consolidar actuacions que s'han demostrat útils i necessàries per a aconseguir l'adaptació de les plantilles a les demandes assistencials, i també de la necessitat d'iniciar o completar algunes actuacions i objectius, que per la seua complexitat organitzativa no s'han pogut dur a terme, especialment en el moment actual, coincidents temporalment amb el transcurs de la pandèmia per la covid-19, és pel que es considera necessària la pròrroga del PORH més enllà de la seua vigència inicial.  
En conseqüència, fent ús de les atribucions conferides per la disposició final primera del Decret 7/2019, de 25 de gener, del Consell, i per l'article 4 del Decret 185/2020, de 16 de novembre, del Consell, pel qual s'aprova el Reglament orgànic i funcional de la Conselleria de Sanitat Universal i Salut Pública, resolc:  
  
Prorrogar per una anualitat la vigència del Pla d'ordenació de recursos humans 2019-2021 del personal de gestió directa de la Conselleria de Sanitat Universal i Salut Pública, aprovat pel Decret 7/2019, de 25 de gener, del Consell. (DOGV 8477, 01.02.2019).  
  
València, 27 de desembre de 2021.- La consellera de Sanitat Universal i Salut Pública: Ana Barceló Chico.